Die Onderrig Keuses Wat Ons Maak
My Nuwe Beste Maatjie
Hierdie week wil ek vir julle vertel van hierdie ongelooflike persoon wat ek gevind het. Sy deel alles wat sy het, van lesplanne, websites, apps, en vele meer. Gaan kyk vir jouself. Ek glo elkeen sal iets vind wat hul kan gebruik.
Gaan kyk wat sy deel op Scoop It....ongelooflik!!!
"Happy hunting" ... verskoon my engels!
Geplaas deur Louise Theron om 12:02 Geen opmerkings nie:
Etikette: Maggie Verster
Die Keuse Om Te Deel
Ek het die voorreg gehad om 'n paar wonderlike mense te ontmoet tydens 'n kursus oor Digital Literacy. Elk van hul het ook nou 'n blog. Vir die wat skool gee in die Intermediêre en Senior fase, gaan kyk gerus na die volgende App vir jou Engelse klas. Jy kan dit gebruik vir English Home Language of English First Additional Language.
Created by: Springz Updated: June 27, 2014 Size: 3.3M Requires Android: 2.3.3 and up
'n Handboek op jou selfoon/tablet. Die app sluit die volgende afdelings in: Parts of speech; English Grammar; English Tenses; Spoken English; Letter Writing; English Phonetics; Choice Question Practice; Choice Questions Test; Fill Up Practice; Fill Up Test.
Afdelings soos die briewe gedeelde het verduidelikings en voorbeelde van verskillende briewe waarna leerders kan kyk. Indien leerders 'n toets gedoen het, kan hul hul resulte dadelik kyk en ook die toets laat analiseer om te sien presies waar hul foute gemaak het.
Die app dek die volgende taal aspekte met gedetailleerde verduidelikings en voorbeelde:
Motivering vir graad
Hierdie app dek 'n baie groot verskeidenheid van die engelse kurrikulum. As ek 'n voorstel oor die graad gebruik moet maak, sou ek dit oor verskillende grade gebruik. Bv. Indien graad 6 nog nie leer van engelse idiome, maar eers in graad ,7 dan los hul net daardie gedeelte van die app tot hul in graad 7 kom en leer daarvan. My graad keuse vir hierdie app is Graad 7-9. Dit kan egter vir jonger grade gebruik word indien dit English Home Language is. Die rede vir die verskil is die toetse. Die sinne is 'n bietjie moeilik vir tweede taal sprekers, daarom die ouer grade. Die verduidelikings kan regdeur gebruik word as hulpmiddel aan onderwysers en is baie handig.
Ek kan myself indink hoe die leerders met hul selfone of tablets in my klas sit en ek hul vra om die app te gebruik. Hul kan bv. na "Parts of Speech" gaan en kyk na die verduideliking van "adjectives" in plaas daarvan dat ek dit op 'n powerpoint wys of op die bord skryf. Indien die les afgehandel is, kan leerders 'n vinnige toetsie op hul selfoon/tablet skryf oor "adjectives."
Eerstens hang dit af tot watter tegnologie daar toegang is. Die app werk op selfone en tablets. Indien leerders bv. tablets van die skool moet deel tussen twee, sal dit werk om verduidelikings te kyk, maar wanneer die toetse geskryf word, sal elke leerder sy eie een moet doen, verkieslik op sy eie selfoon of tablet, omdat die resultate gestoor word.Die taalgebruik in sommige van die sinne is bietjie moeilik, maar dit sal afhang van die leerders en die bootstelling wat hul het tot Engels. Die app het advertensies en pos-ups wat aandag aftrek. Ek vind egter dat die waarde van die app die irriterende advertensies werd is. Die advertensies kan egter afgestel word deur te betaal vir die app, maar soos is, kan dit verniet gebruik word.
Ek deel ook graag van die oulike Apps wat deur my kollegas gevind is. Volg Alicea Kritzinger by http://akritz.blogspot.com/. Sy het haar kommentaar geskryf oor die 6th Grade Learning Games App. Chani Blom het weer haar kommmentaar gegee oor Class Dojo App by haar blog http://colourmewise.blogspot.com/. Gaan lees gerus.
Geplaas deur Louise Theron om 04:16 2 opmerkings:
Etikette: Google App, Onderwys App
My keuse om 'n onderwyser te word...
Ek was ingeskryf vir my BEd graad by Stellenbosch Universiteit, maar ek was nie seker dit is wat ek wou doen nie. Ek wou meer seker wees... Ek het gewag vir 'n teken.
Eendag, toe ry ek en my familie en die storie van die Chinese Bamboo word op die radio vertel. Die saadjie word geplant en vir vier jaar lank moet jy dit elke dag versorg en water gee. En niks gebeur nie. Dan in die vyfde jaar gebeur alles waarvoor jy gewag het. Die boom groei 30m hoog in ses weke. Maar dan vra mense die vraag. Hoe lank het dit die boom geneem om te groei? Ses weke of vyf jaar? Die antwoord is 5 jaar. As jy op enige stadium sou ophou om die saadjie te versorg, sou die boom doodgaan. In die vyf jaar wat jy geduldig gewag het, was die boom besig om sy wortels diep te begrawe om die boom sterk te anker.
Dit was wat op my gewag het. Vier jaar se studies waar my fondasie vir die onderwys gelê wou word. In my vyfde jaar wanneer ek die onderwys betree sal ek uitskiet soos die chinese bamboes en my volle potensiaal bereik. Ek het weer hoop gekry vir my toekoms en wat om my wag.
Asof dit nie genoem van 'n teken was nie, begin ek toe onderwys studeer en op ons eerste dag vertel een van die dosente vir ons die storie van die chinese bamboes.... En daar sit ek, presies wat ek moet wees. Ek voltooi nou my laaste jaar van my BEd graad. Ek kan nie wag vir die avonture wat volgende jaar op my wag nie. Ek sien uit na die toekoms.